laion/Wikipedia-Exotic huggingface dataset:
הטבח בקיבוץ רעים

הטבח בקיבוץ רעים היה טבח שביצע ארגון הטרור חמאס בבוקר 7 באוקטובר 2023, שמחת תורה ה'תשפ"ד, בקיבוץ רעים הסמוך לגדר הגבול במרכז רצועת עזה, כחלק ממתקפת הפתע על ישראל. בתגובה לטבח בקיבוץ זה ובשאר ישובי העוטף נפתחה מלחמת חרבות ברזל. בטבח נרצחו 7 אזרחים (ביניהם 4 חברי הקיבוץ, 2 שומרים ואורחת). בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בבוקר המתקפה כאשר חדרו מאות המחבלים, הם נתקלו קודם כל במסיבת הטבע ליד רעים, שהתקיימה מספר מאות מטרים מערבית לקיבוץ מעבר לכביש 232. לאחר מכן מספר מחבלים הצליחו להיכנס לקיבוץ רעים עצמו ולרצוח 7 אזרחים. קרב רעים הטבח במסיבת הטבע ליד רעים מלחמה בישראל: כל שמות ההרוגים וקורבנות הטבח שפורסמו, באתר הארץ, 12 באוקטובר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו)
אריאגנר סמית'

אריאגנר סמית' (בספרדית: Ariagner Smith; נולד ב-13 בדצמבר 1998) הוא כדורגלן ניקרגואי המשחק בעמדת החלוץ בפוניבז'. סמית' התחיל את הקריירה שלו בקבוצות כדורגל מקומיות בניקרגואה. בגיל 16 חתם בריאל אסטייל מליגת העל הניקרגואית. שנה לאחר מכן נבחן באודינזה מהסרייה א', אך לא הצליח להרשים את ראשי המועדון. ב-1 במרץ 2018 חתם בספרטקס יורמלה מליגת העל הלטבית במדיה שיחק עונה אחת. לקראת עונת 2019 הושאל לקיזילקום זראפשון ובמהלך העונה עזב ללוקומוטיב טשקנט שניהן מליגת העל האוזבקית. בעונת 2020 חזר לספרטקס ורשם 7 שערים ב-25 משחקים. עונה לאחר מכן הושאל לספוטניק רצ'יצה מליגת העל הבלארוסית ובמהלך העונה הושאל לוולס מוסקבה. בעונת 2022 הושאל לפוניבז' מליגת העל הליטאית. בעונה זו כבש 8 שערים ב-34 משחקים וחתם לשנתיים נוספות בקבוצה. עונה לאחר מכן כבש 14 שערים והיה מלך שערי הקבוצה שזכתה באליפות הראשונה שלה. ב-16 במרץ 2021 ערך את הופעת הבכורה שלו בנבחרת ניקרגואה בהפסד 2-0 להונדורס. ב-27 במרץ הבקיע צמד בניצחון 0-7 נגד איי טרקס וקייקוס במסגרת מוקדמות מונדיאל 2022. ריאל אסטייל ליגת העל הניקרגואית: 2014/2015, 2015/2016, 2016/2017 פוניבז' ליגת העל הליטאית: 2023 אריאגנר סמית', באתר Transfermarkt אריאגנר סמית', באתר Soccerway אריאגנר סמית', באתר BDFutbol אריאגנר סמית', באתר National Football Teams אריאגנר סמית', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אריאגנר סמית'".
סטבן מירקוביץ'

סטבן מירקוביץ' (בסרבית: Стеван Мирковић‏; 27 באוקטובר 1927 – 26 בספטמבר 2015) היה גנרל יוגוסלבי אשר כיהן כראש המטה הכללי היוגוסלבי בין השנים 1987–1989. מירקוביץ' נולד בוולייבו ב-27 באוקטובר 1927. באוקטובר 1944 הוא הצטרף למפלגה הקומוניסטית של יוגוסלביה ולפרטיזנים של טיטו. הוא לחם עם הפרטיזנים עד סוף מלחמת העולם השנייה. לאחר המלחמה הוא שימש כמפקד דיוויזיה ואז כמפקד ארמייה. ב-1 בספטמבר 1985 הוא מונה לסגן ראש המטה הכללי היוגוסלבי וכיהן בתפקיד עד 15 בספטמבר 1987, אז מונה בעצמו לרמטכ"ל. ב-29 בספטמבר 1989 הוא סיים את תפקידו ופרש מהצבא. ב-1990, הפך מירקוביץ' לאחד ממנהיגי מפלגת "ליגת הקומוניסטים - התנועה למען יוגוסלביה". הוא היה אחד ממתנגדיו החריפים סלובודן מילושביץ'. ב-1994, המפלגה התפרקה והתאחדה עם מפלגת השמאל היוגוסלבי. ב-1997 הוא הקים את הארגון הלא-ממשלתי "מרכז טיטו" (Центар Тито). כמו כן, הוא שימש כנשיא הכבוד של ארגון "ברית הקומוניסטים של יוגוסלביה". הוא נפטר בבלגרד ב-26 בספטמבר 2015. סטבן מירקוביץ' (בסרבית)
שלומי דנינו

שלומי דנינו (נולד ב-26 בפברואר 1974) הוא כדורגלן עבר ישראלי ששיחק בעמדת הקשר. דנינו התחיל את הקריירה שלו במחלקת הנוער של הפועל ירושלים. ב-14 בספטמבר 1991 ערך את הופעת הבכורה שלו בקבוצה הבוגרת בהפסד 3-0 להפועל תל אביב. בעונת 1997/1998 הפך לשחקן הרכב בקבוצה והיה שותף להגעה של המועדון לגמר גביע המדינה בכדורגל 1997/1998 בו הפסידה למכבי חיפה להארכה. ב-19 בספטמבר 1998 הבקיע את שער הבכורה שלו בליגה הבכירה בהפסד 2-1 בדרבי לבית"ר ירושלים. במשחק הליגה שאחריו הבקיע צמד בניצחון 2-3 נגד מכבי תל אביב. את העונה סיים עם 7 שערי ליגה. בפברואר 2000 הושאל להפועל כפר סבא עד לסיום העונה. בסיום העונה ירדה כפר סבא לליגה השנייה ודנינו הושאל להפועל חיפה. במהלך העונה חזר לירושלים. בקיץ 2003 פרש מכדורגל. שלומי דנינו, באתר Transfermarkt גולן בר יוסף, שלומי דנינו סיכם בהפועל חיפה, באתר ynet, 12 ביולי 2000
יחסי הרשות הפלסטינית – תימן

יחסי הרשות הפלסטינית–תימן הם יחסי החוץ בין הרשות הפלסטינית לתימן. תימן הייתה ממדינות ערב הראשונות שהכירו במדינה פלסטינית ב-1988. משנות ה-70 של המאה ה-20 החלו להגיע לתימן קבוצות פלסטיניות במגזר החינוך שנתמכו על ידי מלגות. זה קרה בתקופה שבה תימן ניסתה לבסס את יציבותה בעקבות מלחמת האזרחים של צפון תימן. אירוע זה המשיך בסדרה של שלבים עוקבים, שהבולטים שבהם היו אלה שהגיעו לאחר המצור על ביירות במלחמת לבנון הראשונה ב-1982. הגעתן של קבוצות נוספות נמשכה עד ל-2003 זמן קצר לאחר פרוץ מלחמת עיראק. בשנת 1990 תימן התאחדה רשמית למדינה אחת, והממשלה החדשה שהוקמה המשיכה לתמוך ברשות הפלסטינית. תימן הצביעה בעקביות בעד החלטות התומכות בהקמת מדינה פלסטינית באו"ם, והעניקה תמיכה כספית ופוליטית לפלסטינים. "موسوعة المخيمات الفلسطينية". palcamps.net.
היפהפיה מניו יורק

היפהפיה מניו יורק (באנגלית: The Belle of New York) הוא סרט מוזיקלי אמריקאי משנת 1952 בבימויו של צ'ארלס וולטרס, עם פרד אסטר וורה-אלן בתפקידים הראשיים. התסריט מבוסס על מחזמר בשם זהה משנת 1897. השירים לסרט נכתבו על ידי הארי וורן (מנגינה) וג'וני מרסר (מילים). זמרתה של ורה-אלן מדובבת על ידי הזמרת אניטה אליס (אנ'). בסרט יש אפקטים ויזואליים של קטעי ריקוד בהם אסטר ואלן "מרחפים" תוך כדי ריקוד. העלילה מתרחשת בניו יורק בשנת 1900 לערך. אנג'ליקה בונפילס (ורה-אלן) עובדת כמזכירה בצבא הישע בדרום מנהטן יחד עם חברתה אלסי וילקינס (אליס פירס) תחת פיקוחה הקפדני של גב' פיניאס היל. מטרתן להחזיר בתשובה "חוטאים". ה"חוטאים" באים למקום רק כדי לחזות ולשיר לאנג'ליקה "היפהפייה של ניו יורק". צ'רלי היל (פרד אסטר) הוא פלייבוי שגר עם דודתו גב' פיניאס ועל חשבונה. הוא מוקף כל הזמן בבחורות ועורך מסיבה גדולה בביתו בה הוא רוקד ושר עם חברותיו "מי תרצה להתנשק עם החתן" ערב לפני נישואיו לנערת השעשועים דיקסי מקוי (גייל רובינס). לאחר המסיבה הוא נוסע בכרכרה ומבחין בתהלוכה של צבא הישע ובראשה אנג'ליקה. הוא נשבה ביופייה והיא אומרת לו שרגש אהבה גורם לאדם לרחף והוא שר, רוקד ומרחף מעל קשת וושינגטון ומבטל את חתונתו עם דיקסי מקוי. אנג'ליקה מקבלת את צ'רלי בהסתייגות ודורשת ממנו להתחיל לעבוד כמו כל אדם ישר. הוא שר לה "בייבי דול" ומתחיל לעבוד כמנקה רחובות ואחר כך כנהג קרונית ציבורית רתומה לסוס, שם היא פוגשת אותו והם רוקדים ושרים "אופס". הקשר ביניהם מתחמם והם מחליטים להינשא ולהצטלם ברקע תמונות ממפעל קורייר ואיבס. לפני החתונה צ'רלי משתכר ושוכח ממנה. הקשר ניתק וצ'רלי מתחיל להופיע כמלצר מזמר בקזינו. אנג'ליקה ואלסי מחליקות להגיע למקום ולהיות שובבות אך יפות ובבגדים חושפניים. לאחר ההופעה נפגשים צ'רלי ואנג'ליקה, מביעים את אהבתם ומתחילים לרחף ולרקוד כשהקהל שר להם "היפהפייה של ניו יורק". "היפהפיה מניו יורק", במסד הנתונים הקולנועיים IMDb (באנגלית) "היפהפיה מניו יורק", באתר נטפליקס "היפהפיה מניו יורק", באתר AllMovie (באנגלית) "היפהפיה מניו יורק", באתר Box Office Mojo (באנגלית) "היפהפיה מניו יורק", במסד הנתונים הקולנועיים KinoPoisk (ברוסית) קדימון ליפהפיה מניו יורק, באתר יוטיוב סצנת הפתיחה, באתר יוטיוב מי תרצה לנשק את החתן, באתר יוטיוב פרד אסטר רוקד על קשת וושינגטון, באתר יוטיוב אופס, באתר יוטיוב פרד אסטר רוקד סטפס על חול, באתר יוטיוב בייבי דול, באתר יוטיוב סצנת הריקוד בקורייר ואיבס, באתר יוטיוב שובבה אך יפה, אנג'ליקה ואלסי, באתר יוטיב סצנת הסיום, באתר יוטיוב היפהפיה מניו יורק, באתר TCM
הוצאת אוניברסיטת סטנפורד

הוצאת אוניברסיטת סטנפורד (באנגלית: Stanford University Press) היא הוצאת הספרים של אוניברסיטת סטנפורד. זוהי אחת מהוצאות הספרים האקדמיות הוותיקות בארצות הברית והראשונה שהוקמה באזור החוף המערבי. הוצאת הספרים מוציאה ספרים בנושאי מדעי הרוח, מדעי החברה ועסקים. דייוויד סטאר ג'ורדן (אנ'), נשיאה הראשון של אוניברסיטת סטנפורד, הציג ארבע הצעות למייסדיה, לילנד וג'יין סטנפורד, בעת קבלת התפקיד, כשהאחרונה שבהן עסקה בהקמת הוצאה לאור באוניברסיטה. בשנת 1892 פורסמה עבודה מדעית ראשונה תחת שם האוניברסיטה. באותה שנה, הסטודנט ג'וליוס אנדרו קוויל הקים בקמפוס חברת דפוס, ופרסם בה את עיתון הסטודנטים, "Daily Palo Alto" (כיום "Stanford Daily") וספרים מהפקולטה של סטנפורד. השימוש הראשון במותג "Stanford University Press" היה בשנת 1895, בספר "The Story of the Innumerable Company", שנכתב על ידי נשיא האוניברסיטה ג'ורדן. בשנת 1917 קנתה האוניברסיטה את בית הדפוס, והפכה אותה לחטיבה של סטנפורד. בשנת 1926 פרסמה ההוצאה את הקטלוג הראשון שלה, ובו 75 ספרים. בשנת 1999 הפכה ההוצאה לאור לחטיבה של ספריות אוניברסיטת סטנפורד (אנ').בשנת 2013 עברה ההוצאה מקמפוס האוניברסיטה למשכנה הנוכחי ברדווד סיטי. בשנת 2000 השיקה ההוצאה את המותג "Stanford Business Books" לספרי עסקים, עם שני ספרים על עמק הסיליקון. בשנת 2015 השיקה ההוצאה את המותג "Redwood Press" לסיפורת וספרי עיון הפונים לקהל הרחב. באותה שנה השיקה האוניברסיטה במיזם של פרסום ספרים בפורמט דיגיטלי, בתחומי מדעי הרוח הדיגיטליים ומדעי החברה החישוביים (אנ'). מדיה וקבצים בנושא הוצאת אוניברסיטת סטנפורד בוויקישיתוף אתר האינטרנט הרשמי של הוצאת אוניברסיטת סטנפורד (באנגלית) הוצאת אוניברסיטת סטנפורד, ברשת החברתית פייסבוק הוצאת אוניברסיטת סטנפורד, ברשת החברתית אקס (טוויטר) הוצאת אוניברסיטת סטנפורד, סרטונים בערוץ היוטיוב הוצאת אוניברסיטת סטנפורד, הבלוג הרשמי "Stanford University Press celebrates 125th anniversary". Stanford News. 2017-11-09. נבדק ב-2019-05-06. Mimi Calter (2014-01-07). "Redwood City moves complete". Stanford University Libraries. אורכב מ-המקור ב-2014-06-24. "Stanford University Press Launches Trade Imprint". PublishersWeekly.com. "Taking Digital Scholarship to the Presses". Stanford University Press Blog. נבדק ב-2019-05-07. "Stanford Digital Projects". www.sup.org. נבדק ב-2019-05-06.
ז'יבוטה פאניץ'

ז'יבוטה פאניץ' (בסרבית: Живота Панић‏; 3 בנובמבר 1933 – 19 בנובמבר 2003) היה גנרל יוגוסלבי, אשר כיהן כראש המטה הכללי וכשר ההגנה האחרון של יוגוסלביה. פאניץ' נולד בכפר גורניה קרנישאבה ב-3 בנובמבר 1933. ב-1 באוגוסט 1952 הוא התגייס לצבא העממי היוגוסלבי. הוא למד בבית הספר לקציני שריון על שם "פטר דרפשין". לאחר מכן הוא למד באקדמיה הצבאית בבלגרד. הוא שימש כמפקד הבריגדה הממוכנת ה-51, ולאחר מכן פיקד על הדיוויזיה ה-15, וכמפקד הארמייה ה-1. ב-27 בפברואר 1992 הוא מונה לראש המטה הכללי היוגוסלבי. ב-8 במאי של אותה שנה הוא מונה במקביל למזכיר הפדרלי להגנה (שר ההגנה), וכיהן בתפקיד עד 14 ביולי של אותה שנה. בתקופת כהונתו בשני התפקידים, יוגוסלביה כבר איבדה את קרואטיה וסלובניה, ונלחמה לשמור על שלטונה בבוסניה והרצגובינה. פאניץ' היה האחרון שכיהן בשני התפקידים בתקופת הרפובליקה הפדרלית הסוציאליסטית של יוגוסלביה, והראשון שכיהן בהם בממשלת הרפובליקה הפדרלית של יוגוסלביה. ב-26 באוגוסט 1993 הוא סיים את תפקידו כרמטכ"ל ועזב את הצבא. ב-2002 משפחותיהם של 19 מוסלמים שנחטפו מרכבת שנסעה מבלגרד לחוף מונטנגרו ונרצחו בידי הצבא הסרבי, הגישו תביעה בבית הדין הבין-לאומי לצדק (ICJ) כנגד 14 גנרלים ופוליטיקאים סרבים, וביניהם פאניץ'. פאניץ' נפטר בבלגרד ב-19 בנובמבר 2003. כתבות שונות על מותו: Umro general Života Panić, optužen za zločine u Vukovaru, www.index.hr (בקרואטית) L. A. Times Archives, Gen. Zivota Panic, 70; Former Head of Yugoslav Army, Los Angeles Times, ‏2003-11-22 (באנגלית אמריקאית) Press, The Associated (2003-11-21). "Zivota Panic, 70, Yugoslav General". The New York Times (באנגלית אמריקאית). נבדק ב-2023-12-08.
האוסף (אלבום של קורין אלאל)

"האוסף" הוא אלבום האוסף הראשון של הזמרת-יוצרת הישראלית קורין אלאל. את האלבום הוציאה בשנת 1997 לאור חברת התקליטים NMC, כמה חודשים לאחר הוצאתו של כשזה עמוק. הוא כולל כמה מלהיטיה המוכרים ביותר של אלאל, דוגמת "אנטארקטיקה", "זן נדיר", "כשזה עמוק", "שיר לשירה" ו"פירמדות". הוא הופץ על גבי תקליטור בלבד. האלבום האוסף באתר ספוטיפיי האוסף (אלבום של קורין אלאל) באתר סטריאו ומונו
קבוצת סוניק

צוות סוניק (ביפנית: ソニックチーム; באנגלית: Sonic Team) הוא צוות פיתוח משחקי וידאו בבעלות חברת סגה. צוות סוניק זכה להכרה בינלאומית בעיקר בזכות הפיתוח של הזיכיון האיקוני סוניק הקיפוד. צוות סוניק ידוע גם בזכות הפיתוח של משחקי וידאו נוספים כמו למשל "Night into Dreams"(אנ') ו-"Phantasy Star Online"(אנ'). צוות הפיתוח נוסד במקור בשנת 1990 במסגרת שיתוף פעולה בין המתכנת יוג'י נאקה, האמן נאוטו אושימה(אנ') ומעצב השלבים הירוקזו יאסוהרה (אנ'). המטרה המקורית של צוות הפיתוח הייתה לפתח משחק שיוכל להתחרות בזיכיון משחקי מאריו של נינטנדו. שאיפה זו הובילה לפיתוח המשחק "סוניק הקיפוד" אשר יצא לשווקים בשנת 1991 עבור הקונסולה סגה מגה דרייב ואשר הדמות הראשית בו הייתה קיפוד אנתרופומורפי כחול ומהיר שהפך בהמשך לקמע של חברת סגה ולתופעה תרבותית. צוות הפיתוח קיבל באותה השנה את השם "צוות סוניק". המשחק זכה להצלחה עצומה ולתרם רבות לעלייה במכירות של קונסולת המגה דרייב. לאורך שנות ה-90 צוות סוניק המשיך לייצר משחקי וידאו שזכו להצלחה רבה, הכוללים את סוניק הקיפוד 2, סוניק CD וסוניק הקיפוד 3. עם השנים צוות סוניק בחר לפתח גם משחקי וידאו בז'אנרים מגוונים ובפלטפורמות מגוונות מלבד המשחקים בזיכיון סוניק הקיפוד. צוות סוניק פיתח בין היתר משחקי וידאו כמו NiGHTS into Dreams(אנ'), Phantasy Star Online(אנ'), ו-Billy Hatcher and the Giant Egg(אנ') במהלך העשור הראשון של המאה ה-21 צוות סוניק לקח חלק בפיתוח של קונסולת המשחקים סגה דרימקאסט, ופיתח עבורו את המשחקים Sonic Adventure ו-Sonic Adventure 2 אשר היו משחקי תלת מימד. מדיה וקבצים בנושא קבוצת סוניק בוויקישיתוף אתר האינטרנט הרשמי של קבוצת סוניק (ביפנית) קבוצת סוניק, באתר MusicBrainz (באנגלית) קבוצת סוניק, באתר Discogs (באנגלית) Smith, Sean (2006). "Company Profile: Sonic Team". Retro Gamer. Imagine Publishing (26): 24–29. ISSN 1742-3155. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
אנדריי דדיאני

הנסיך אנדריי דָדיאני (בגאורגית: ანდრია დადიანი, 1850-1910) הידוע ברוסיה גם כאנדריי דוודידוביץ'-דדיאן מינגרלסקי (Андрей Давидович Дадиани) היה אציל גאורגי דמות חשובה בהיסטוריה של השחמט הגאורגי. דדיאני הוא ממוצא מגרלי בן לשושלת מלוכה סוואנית שנולד בזוגדידי. הוא סיים את חוק לימודי המשפטים באוניברסיטת היידלברג, בשנת 1873. לאחר מכן שרת כלוטננט גנרל בצבא האימפריה הרוסית. היה ידוע יותר כאפוטרופוס של שחקנים ומארגן משחקי שח אירופאי. והיה אף שחקן שח בעצמו. ובאחד המקרים סירב לתת לשחקן, שכתב ספר על המשחקים שלו (כמובן ספר שלא החמיא לאופן המשחק שלו), להשתתף בטורניר שארגן. דדיאני שיחק בפריז, רומא וקייב וכן בטביליסי, ולפני כן הוא ניצח בתחרות השחמט לחובבים בסנקט פטרבורג בשנים 1881, 1882. הוא היה ידוע ביחסים אישיים גרועים עם מיכאיל צ'יגורין. בשנת 1903 דדיאני היה יושב ראש הוועדה המארגנת של תחרות בין לאומית במונטה קרלו ותרם כסף לפרס הראשי, אך הכל בתנאי שצ'יגורין לא ישתתף בתחרות. בסופו של דבר, למרות התנגדות חלק מהשחמטאים צ'יגורין לא הוזמן לתחרות. מדיה וקבצים בנושא אנדריי דדיאני בוויקישיתוף אנדריי דדיאני, באתר צ'סגיימס (באנגלית)
מומצ'ילו פרישיץ'

מומצ'ילו פרישיץ' (בסרבית: Момчило Перишић‏; נולד ב-22 במאי 1944) הוא גנרל סרבי בדימוס, אשר שימש כראש המטה הכללי של צבא סרביה ומונטנגרו בין השנים 1993–1998. בפברואר 2005 נידון פרישיץ' בידי בית הדין הפלילי הבין-לאומי ליוגוסלביה לשעבר על פשעי מלחמה שביצע, לכאורה, במהלך מלחמת העצמאות של קרואטיה ומלחמת בוסניה. הוא נידון ל-27 שנות מאסר, אולם זוכה מאשמה בערעור. ב-2021 הוא נידון בידי בית משפט סרבי לארבע שנות מאסר בעוון ריגול למען ארצות הברית. פרישיץ' נולד בקושטוניצי ב-22 במאי 1944. ב-1966 הוא התגייס להצבא העממי היוגוסלבי. עם פרוץ מלחמת העצמאות של קרואטיה ב-1991, פרישיץ' שימש כמפקד בית הספר לתותחנים בזאדאר. הוא השתתף בקרבות כנגד המורדים הקרואטים. בינואר 1992 הוא מונה למפקד הקורפוס ה-13 שבסיסו היה בבילצ'ה. ביוני של אותה שנה, הוא הועבר לשמש כסגן מפקד הארמייה ה-3 שבסיסה היה בניש. באפריל 1993, הוא מונה למפקד הארמייה. באותה שנה, בית משפט בקרואטיה האשים אותו בכך שבמהלך מלחמת העצמאות הקרואטית, הוא השתמש בתותחי בית הספר בזאדאר, כדי להפגיז את האוכלוסייה האזרחית בעיר. הוא נידון ל-20 שנות מאסר שלא בפניו. הוא פיקד על כוחות צבא סרביים במהלך מלחמת בוסניה. ב-26 באוגוסט 1993 הוא מונה לראש המטה הכללי היוגוסלבי וכיהן בתפקיד עד 26 בנובמבר 1998. בינואר 2001, ראש ממשלת סרביה זוראן ג'ינג'יץ' מינה את פרישיץ' לסגן שלו. ב-19 במרץ 2002, הוא פוטר מהתפקיד והוכנס למעצר באשמת ריגול עבור ארצות הברית. הוא שוחרר כעבור כמה ימים, אולם סירב לחזור לתפקיד סגן ראש הממשלה. בפברואר 2005, בית הדין הפלילי הבין-לאומי ליוגוסלביה לשעבר הגיש תביעה נגד פרישיץ' באשמה שניצל את תפקידיו בצבא היוגוסלבי, כדי לחמש מיליציות קיצוניות שביצעו פשעי מלחמה בקרואטיה ובוסניה. בניגוד לבכירים יוגוסלבים אחרים, פרישיץ' בחר לנסוע להאג כדי לעמוד למשפט ולהתמודד עם ההאשמות. ב-6 בספטמבר 2011, הסתיים המשפט. פרישיץ' הואשם בפשעים כנגד האנושות, ונגזרו עליו 27 שנות מאסר. פרישיץ' ערער על גזר הדין, וב-28 בפברואר 2013 התקבל הערעור שלו. בית המשפט קבע שפרישיץ' אמנם ידע על הפשעים שביצעו חיילי הצבא הסרבי והמיליציות הכפופות לו, אולם לא הייתה לו אפשרות למנוע אותם. ב-2021, בית משפט בבלגרד דן מחדש בפרשת הריגול מ-2002. בית המשפט מצא את פרישיץ' אשם במסירת סודות מדינה לארצות הברית, ונידון לשלוש שנות מאסר. הוא ערער על גזר הדין, אולם בית המשפט דחה את הערעור, ואף החמיר את עונשו לארבע שנים. "The Danube on Ice" Erhöhte Nervosität in Belgrad ICTY Judgement against Momčilo Perišić "Court on Crimes in Former Yugoslavia Hits Its Stride" "Prosecutor seeks life for General Perišić" Momcilo Perisic: Yugoslav army chief conviction overturned Yugoslav Army General Convicted of Spying for US
התמוטטות (פירושונים)

האם התכוונתם ל... קריסה התמוטטות עצבים התמוטטות (ספר) התמוטטות (סרט)
BepiColombo

BepiColombo היא משימה ששוגרה לחלל על ידי סוכנות החלל האירופית, בשיתוף עם הסוכנות היפנית לחקר החלל, במטרה להגיע למסלול סביב כוכב חמה ולבצע חקר של אפקט יחסותי ותיאוריות כבידה ומדידות נוספות של כוכב הלכת. השיגור בוצע בשנת 2018 וצמד גשושיות צפוי להגיע למסלול סביב חמה בשנת 2025. המשימה נקראה על שם ג'וזפה קולומבו, מדען איטלקי שהשתתף בפיתוח תאוריית מקלעת כבידתית. התוכנית אושרה בשנת 2009 עם כוונה לשיגור בשנת 2014. השיגור בוצע ב-20 באוקטובר 2018 ממרכז החלל הגיאני בעזרת משגר מדגם "אריאן 5". בקרת טיסה מבוצעת ממרכז הבקרה בדרמשטדט. המשימה כוללת מספר לווייני משנה שצפויים להתחיל עבודה מתואמת לאחר הגעה למסלול סביב כוכב חמה. עלות כוללת של הפרויקט היא כשני מיליארד דולר הגעה למסלול המתוכנן מבוצעת על ידי מנוע יונים ותשע מקלעות כבידתיות. ב-15 באוקטובר 2020 הגשושית עברה ליד נגה. ב-1 באוקטובר היא עברה 199 ק"מ מכוכב חמה. היא עברה ליד כוכב הלכת גם בשנת 2022 ו-2023. כיום, בתחילת 2024 החללית נמצאת במסלול סביב כוכב חמה שהוא דומה למסלול הסופי. מעבר למסלול הסופי סביב כוכב חמה והפרדת לוויינים מתוכננים ל-5 בדצמבר 2025. המשימה צפויה להסתיים בשנת 2028. יחידת הנעה Mercury Transfer Module (MTM) כוללת מנוע ומיועדת למעבר הגשושית ליעד. היחידה נבנתה על ידי סוכנות החלל האירופית. יחידה מסלולית Mercury Planetary Orbiter (MPO) כוללת מכשירי מדידה. היחידה נבנתה על ידי סוכנות החלל האירופית. משקל היחידה הוא 1,150 ק"ג כולל פאנל סולארי שמספק 1,000 ו"ט. על היחידה הותקנו 11 מכשירים מדעיים שנבנו במספר מדינות. ציוד תקשורת פועל ב-X-band ו-Ka-band. היקף המידע הוא 1,550 גיגהביית בשנה. קליטת הנתונים תבוצע בתחנת קרקע בספרד. יחידת חקר מגנטוספירה Mio (Mercury Magnetospheric Orbiter). היחידה נבנתה ביפן ובאוסטריה. משקלה 285 ק"ג ועליה הותקנו חמישה מכשירי מדידה וכולל פאנל סולארי שמספק 90 ו"ט. ציוד תקשורת פועל ב-X-band. היקף המידע הוא 160 גיגהבייט בשנה. קליטת הנתונים תבוצע במרכז בקרה ביפן. צמד לוויינים מתואמים (סביב הפלנטה כוכב חמה) צפויים לאפשר למדידת אפקט יחסותי ותיאוריות כבידה. מדיה וקבצים בנושא BepiColombo בוויקישיתוף אתר האינטרנט הרשמי של BepiColombo (באנגלית) BepiColombo, ברשת החברתית אקס (טוויטר) תיאור המשימה מידע מאתר סוכנות החלל היפנית דף נתונים כלליים Milani, A., Vokrouhlicky, D., Villani, D., Bonanno, C., Rossi, A.: Testing general relativity with BepiColombo radio science experiment, Phys. Rev. D 66, 082001 (2002) Schettino G., Serra D., Tommei G., Di Pierri V.: A test of gravitational theories including torsion with the BepiColombo radio science experiment, Universe 06-00175 (2020) עלות הפרויקט
נאה

האם התכוונתם ל... נאה – יפה אישים: אברהם חיים נאה – רב מחסידות חב"ד איתן נאה – דיפלומט ישראלי בוקי נאה – עיתונאי ובעל טור ישראלי דיווין נאה – כדורגלן גנאי רפאל נאה – עיתונאי ספורט ישראלי שלמה נאה – חוקר תלמוד ישראלי נואה נאות
סוג של חסד

סוג של חסד (באנגלית: Kinds of Kindness) הוא סרט אנתולוגיה בבימויו של יורגוס לנתימוס על פי תסריט שכתב יחד עם אפתימיס פליפו. בסרט מככבים אמה סטון, ג'סי פלמונס, וילם דפו, מרגרט קוואלי, הונג צ'או, ג'ו אלווין, מאמדו אצ'יי והאנטר שפר. הסרט תחת הפצת "Searchlight Pictures" (אנ'). הסרט עלה לאקרנים בארצות הברית ב-21 ביוני 2024 ובישראל ב-20 ביוני 2024. אמה סטון ג'סי פלמונס וילם דפו מרגרט קוואלי הונג צ'או ג'ו אלווין מאמדו אצ'יי האנטר שפר קריסטל צ'יימברס יורגוס לנתימוס ואפתימיס פליפו כתבו את התסריט יחד בפיתוח יחד עם "Element Pictures (אנ')", "Film4 (אנ')" ו-"Searchlight Pictures (אנ')" שגם מפיצים את הסרט. אמה סטון, ג'סי פלמונס, וילם דפו ומרגרט קוואלי התעתדו להתחיל את הצילומים בניו אורלינס באוקטובר 2022. לאחר מכן, הונג צ'או, ג'ו אלווין ומאמדו אצ'יי הצטרפו לצוות השחקנים. בראיון בפברואר 2023, האנטר שפר חשפה שיש לה הופעת קמע בסרט. צילומי הסרט החלו באוקטובר 2022 ונמשכו עד דצמבר 2022 בניו ארלינס. מדיה וקבצים בנושא סוג של חסד בוויקישיתוף סוג של חסד, ברשת החברתית אינסטגרם "סוג של חסד", במסד הנתונים הקולנועיים IMDb (באנגלית) "סוג של חסד", באתר Rotten Tomatoes (באנגלית) "סוג של חסד", באתר Metacritic (באנגלית) "סוג של חסד", באתר דיסני+ סרטים (באנגלית) "סוג של חסד", במסד הנתונים הקולנועיים KinoPoisk (ברוסית) Rubin, Rebecca (March 14, 2024). "Yorgos Lanthimos and Emma Stone's Next Movie 'Kinds of Kindness' Sets Summer Release Date". Variety. Retrieved March 14, 2024. אורון שמיר, השחקן יוצא הדופן שנהפך לג'וקר של הוליווד, באתר הארץ, 15 בספטמבר 2024 Kroll, Justin (September 29, 2022). "Yorgos Lanthimos Sets And As New Film At Searchlight Pictures; Emma Stone, Jesse Plemons, Willem Dafoe And Margaret Qualley To Star". Deadline Hollywood. Penske Media Corporation. Retrieved September 29, 2022. Donnelly, Matt (October 12, 2022). "Hong Chau Joins Emma Stone, Jesse Plemons in Yorgos Lanthimos Film And (Exclusive)". Variety. Retrieved October 31, 2022. Vlessing, Etan (October 27, 2022). "Joe Alwyn Joins Emma Stone in Yorgos Lanthimos' And (Exclusive)". The Hollywood Reporter. Retrieved November 1, 2022. Kroll, Justin (October 31, 2022). "Mamoudou Athie Joins Yorgos Lanthimos' And At Searchlight". Deadline Hollywood. Penske Media Corporation. Retrieved October 31, 2022. Nylander, Lynette (February 28, 2023). "Leaning In: Hunter Schafer". Elle Magazine. Retrieved March 1, 2023. "Productions". Film New Orleans. Retrieved November 1, 2022. Lavallée, Eric (January 19, 2023). "Top 200 Most Anticipated Foreign Films of 2023: #11. Yorgos Lanthimos' AND". Ion Cinema. Retrieved January 26, 2023.
בואו נשמח

בואו נשמח (באנגלית" Let's Be Happy) הוא סרט מוזיקלי בריטי משנת 1957 בבימויו של הנרי לוין, עם ורה-אלן, טוני מרטין (אנ') ורוברט פלמינג (אנ') בתפקידים הראשיים. זה רימייק של הסרט הבריטי "ג'יני" (אנ') משנת 1941 המבוסס על המחזה "ג'יני" של איימה סטיוארט (אנ') משנת 1940. זמרתה של ורה-אלן מדובבת על ידי הזמרת ג'ואן סמול. הסרט צולם בפריז, אדינבורו ובמקומות נוספים בסקוטלנד. זה סרטה האחרון של ורה-אלן וגם הופעתו האחרונה של טוני מרטין בסרטים מוזיקליים. ג'יני מקלין (ורה-אלן) היא רווקה בת 28 שחיה עם סבה בעיירה קטנה בורמונט. הסבא נפטר ומוריש לה 4952 דולר ובכסף הזה היא מתכננת לנסוע לסקוטלנד לאזור לוך לומונד ולהיפגש עם צאצאי משפחת מקלין. היא שמחה ורוקדת עם ילדי השכונה "אני נוסעת לסקוטלנד". בשדה התעופה היא נתקלת בסטנלי סמית' (טוני מרטין), איש עסקים מבויסי אידהו שטס אתה לפריז כדי להיפגש במשקיע להמצאה שלו - מכונת כביסה שגם מגהצת. הוא עוזר לה בסידורים שונים במקום ואחר כך שר לה "האיש מאידהו" ומוסר לה כרטיס ביקור שתתקשר אליו בעת הצורך. ג'יני ממשיכה ברכבת לאדינבורו ונפגשת שוב עם סטנלי שנוסע לאותו מקום בו נמצא המשקיע שלו שכעת בחופשה. סטנלי ממשיך לעזור לה בסידורים ברכבת ובבית המלון באדינבורו והיא מתאהבת בו אך סטנלי פוגש בדוגמנית הלן (זינה מרשל) ומתחיל לצאת אתה למורת רוחה של ג'יני עליה "מתלבש" לורד ג'יימס מקניירן (רוברט פלמינג) שירד מנכסיו ומחפש בת זוג שתממן אותו. הוא מטייל עם ג'יני ברחבי סקוטלנד ומפגיש אותה עם צאצאי משפחתה בלוך לומונד שחוגגים חתונה. הם מדברים על חתונה אך כשמתברר לו שהיא חסרת פרוטה, הוא נעלם. ג'יני חוזרת לורמונט ומתכוננת למכור את הבית ולעבור לניו יורק אלא שאז מגיע סטנלי ומציע לה נישואים והם מתחבקים ושרים "בואו נשמח" עם ילדי השכונה. "בואו נשמח", במסד הנתונים הקולנועיים IMDb (באנגלית) "בואו נשמח", באתר AllMovie (באנגלית) "בואו נשמח", במסד הנתונים הקולנועיים KinoPoisk (ברוסית) קדימון לסרט, באתר יוטיוב אני נוסעת לסקוטלנד - ורה אלן וילדים, באתר יוטיוב הפגישה עם המקלינים בסקוטלנד, באתר יוטיוב האיש מאידהו - טוני מרטין, באתר יוטיוב סצנת הסיום - ורה אלן, טוני מרטין והילדים, באתר יוטיוב